Държавен вестник, бр. 99, 2011 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  99
2. правила за промени в разпределението 
на средствата между училища, детски градини 
и обслужващи звена при изменение на броя 
на децата и учениците или на стойностите по 
някой от другите компоненти на формулата, 
въз основа на които се разпределят средствата.
(9) Освен средствата по ал. 2 първосте­
пенните разпоредители с бюджетни кредити 
включват в бюджетите на училищата за 2012 г. 
и разходи за сметка на:
1. установеното към края на 2011 г. преви­
шение на постъпленията над плащанията по 
бюджета на съответното училище;
2. собствените приходи на училището;
3. допълнително финансиране за маломерни 
и слети паралелки, определено като размер с 
акт на министъра на образованието, младежта 
и науката;
4. дължимите към бюджета на училище­
то средства, непреведени от първостепенния 
разпоредител с бюджетни кредити към 31 
декември 2011 г.
(10) Средствата по ал. 9, т. 1 за държавните 
училища, финансирани по единните разходни 
стандарти, се предоставят по реда на чл. 34, 
ал. 2 от Закона за устройството на държавния 
бюджет от бюджета на Министерството на 
образованието, младежта и науката в срок до 
31 март 2012 г.
(11) Първостепенният разпоредител с бю­
джетни кредити не утвърждава формули за 
дейности, по които получател на средства е 
само едно училище, детска градина или об­
служващо звено.
(12) Освен средствата по ал. 1 допълнител­
но финансиране за дейностите по обучението 
на ученици в задължителна училищна възраст 
получават защитени училища, определени съ­
гласно § 6е от допълнителните разпоредби на 
Закона за народната просвета.
(13) До 31 януари 2012 г. Министерството 
на образованието, младежта и науката публи­
кува на интернет страницата си информация 
по видове единни разходни стандарти и целеви 
средства по първостепенни разпоредители с 
бюджетни кредити за:
1. броя на децата и учениците към 1 януари 
2012 г. съгласно информационната система на 
министерството „АдминМ“;
2. броя на децата и учениците, по които са 
разчетени средствата за образование, получени 
от първостепенните разпоредители с бюджетни 
кредити, съгласно този закон.
§ 48. (1) Училищата в системата на народната 
просвета прилагат система на делегиран бюджет, 
която дава право на директора на училището:
1. на второстепенен разпоредител с бю­
джетни кредити, а в общините с районно 
деление – второстепенен или третостепенен 
разпоредител с бюджетни кредити по решение 
на кмета на общината, при условие че второ­
степенен разпоредител с бюджетни кредити е 
кметът на район;
2. да извършва компенсирани промени по 
плана на приходите и разходите, в т. ч. и меж­
ду дейности, като уведомява първостепенния 
разпоредител с бюджетни кредити за това;
3. да се разпорежда със средствата на учи­
лището;
4. да определя индивидуалните възнаграж­
дения, преподавателската натовареност и броя 
на учениците в групи и паралелки съобразно 
нормите, определени в подзаконовите норма­
тивни актове;
5. самостоятелно да определя числеността 
на персонала, обезпечавайки прилагането на 
учебния план и съобразно утвърдения бюджет 
на училището.
(2) Първостепенните разпоредители с бю­
джетни кредити делегират права на директорите 
на училищата да реализират собствени прихо­
ди, включително приходи от собственост. По 
изключение първостепенният разпоредител с 
бюджетни кредити може да не делегира приходи 
от собственост, когато имотът е относително 
териториално обособена единица, която има 
самостоятелно отчитане на разходите и не 
представлява част от присъщата за училището 
дейност. 
(3) По предложение на министъра на об­
разованието, младежта и науката и министъра 
на финансите, съгласувано с Националното 
сдружение на общините в Република Бълга­
рия, Министерският съвет може да одобри 
допълнителни изисквания, на които трябва да 
отговарят системите на делегираните бюджети.
(4) Първостепенните разпоредители с бю­
джетни кредити не могат да финансират разходи 
на звена извън системата на народната просвета 
за сметка на средствата, които са получили по 
единни разходни стандарти.
(5) Министърът на финансите по предложе­
ние на министъра на образованието, младежта 
и науката може да намали със съответната сума 
на неизпълнението размера на трансфера от 
централния бюджет към бюджета на първосте­
пенния разпоредител с бюджетни кредити при:
1. констатирани случаи на невъзстановяване 
на превишение на постъпленията над плаща­
нията по бюджетите на държавни и общински 
училища, детски градини и обслужващи звена;
2. неизпълнение на целеви средства и/или 
на делегирани средства с източник единни 
разходни стандарти;
3. невъзстановяване на собствени приходи 
на училищата, детските градини и обслужва­
щите звена.
(6) Министърът на финансите по предложе­
ние на министъра на образованието, младежта 
и науката може да предостави по бюджета на 
училището, детската градина или обслужващото 
звено, което не е получило дължимия трансфер